Inimese sisemaailm ja vaimne areng on mind huvitanud nii kaua kui end mäletan. Olen end täiendanud läbi erinevate õpetuste- alates psühholoogia õpingutest Tallinna Ülikoolis kuni alternatiivteraapiateni erinevate õpetajate juures. Hingamistööga tegelen aastast 2005. Olen läbinud Binnie A Dansby 3-aastase terapeudiõppe ning osalen teist aastat superviisorina. Alates 2007. aastast on  hingamistöö minu igapäevaseks tööks, võttes vastu kliente nii eraviisiliselt kui korraldades erinevaid gruppe ja koolitusi. 2008. aasta algusest alustasin tööd ka rasedate naiste ja peredega, valmistades naisi ette hingamise, teraapia ja joogaga pehmeks ja ekstaatiliseks sünnituseks. Samuti toetan peresid nii sünnitusel kui ka pärast sünnitust. Minu suurimateks õpetajateks on aga minu 3 last, kellest viimane ka kodus sündinud ning kelle ootamise ajal läbisin ise toetatud 10-seansilise programmi. Hetkel tegutsen  aktiivselt MTÜ Sünni Vägi juhatuses.